Skalmen fyr

Skalmen fyr er et fyr i Smøla i Møre og Romsdal. 

Fyret har et bifyr i samme bygning. Fyrbygningen er 15,5 meter høy og lyshøyden er 24 meter. Dette gir en lysvidde på 14,8 nautiske mil. Fyrlykta har et 4. ordens linseapparat. Fyret ble forsterket i 1962 og avbemannet og automatisert 30. juni 2002. 

Den første fyrvokteren på Skalmen var førstestyrmann Anton Lund som var med på Gjøaekspedisjonen til Roald Amundsen. Lund hadde med seg en sledehund fra denne ekspedisjonen ut på fyret og man kan fremdeles se spor etter hunden i sementen på fyret. 

Klima
Det var værstasjon på Skalmen fyr fra november 1984 til mai 2002, og stasjonen er blant de stedene i landet der det er målt kraftigt vind. Under nyttårsorkanen i 1992 ble det her målt vindstyrke på 46 m/s med vindkast opp i 62 m/s (223 km/t). Stasjonen lå 13 meter over havet. 

 Jan Feb Mar Apr Mai Jun Jul Aug Sep Okt Nov Des År Temperatur (ºC) 2,6 2,5 3,0 4,5 8,0 10,5 12,2 12,8 10,9 8,5 5,2 3,4 7,0 Nedbør (mm) 79 65 68 54 39 47 61 74 110 117 100 106 920

 Forslag om riving 
I desember 2022 ble det kjent at Kystverket ønsker å rive fyret da tilstanden har forfalt på grunn av manglende midler til vedlikehold. Den lokale foreningen Skalmens venner vurderer å kjøpe fyret for å redde det.

 Referanser 

Se også
Norske fyr

Eksterne lenker
 Kystverket


Kategori:Fyr i Møre og Romsdal
Kategori:Kulturminner i Smøla
Kategori:1907 i Norge
Kategori:Byggverk fullført i 1907
Kategori:Byggverk i Smøla
Kategori:Samferdsel i Smøla